Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις για επαγγελματική εκπαίδευση

(2001/C 340/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT/09/2001

Κράτος μέλος: Ισπανία

Περιφέρειες: Αυτόνομη Κοινότητα της Galicia

Τίτλος του καθεστώτος ενισχύσεων: Επιχορηγήσεις που αποσκοπούν στην ενσωμάτωση ανέργων στην αγορά της εργασίας, καθώς και στη βελτίωση της επαγγελματικής ειδίκευσης των εργαζομένων

Νομική βάση: Orden de 28 de marzo de 2001 por la que se establecen las bases reguladoras y se procede a la convocatoria pública para la programación de acciones formativas experimentales y complementarias del plan FIP cofinanciadas por el Fondo Social Europeo en la Comunidad Autónoma de Galicia correspondientes al año 2001 (Diario Oficial de Galicia número 66, de 3 de abril de 2001)

Ετήσιες δαπάνες βάσει του καθεστώτος: PTA 480452000

Ανώτατη ένταση ενίσχυσης: Οι ενισχύσεις που προβλέπονται σ' αυτό το διάταγμα και που αποτελούν κρατικές ενισχύσεις, θεωρούνται καταρχήν ως ενισχύσεις σκοπός των οποίων είναι η γενική κατάρτιση. Η ανώτατη έντασή τους, σύμφωνα με τον κανονισμό (ΕΚ) αριθ. 68/2001 της Επιτροπής της 12ης Ιανουαρίου, έχει ως εξής δεδομένου ότι η Galicia πληρεί τους όρους που απαιτούνται ώστε να δικαιούται περιφερειακών ενισχύσεων κατ' εφαρμογή του άρθρου 87 παράγραφος 3 στοιχείο α) της συνθήκης:

- 60 %: μεγάλες επιχειρήσεις

- 80 %: μικρές και μεσαίες επιχειρήσεις

Σε περίπτωση που, λόγω των υποβαλλομένων αιτήσεων, κάποια κατάρτιση θα πρέπει να θεωρηθεί ως ειδική, η ένταση των ενισχύσεων θα πρέπει να είναι η ακόλουθη:

- 35 %: μεγάλες επιχειρήσεις

- 45 %: μικρές και μεσαίες επιχειρήσεις

Σε περίπτωση που από την κατάρτιση αυτή θα επωφεληθούν μειονεκτούντες εργαζόμενοι, τα προαναφερόμενα ποσοστά έντασης θα αυξηθούν κατά 10 %

Ημερομηνία εφαρμογής: 29 Απριλίου 2001

Διάρκεια του καθεστώτος: 30 Νοεμβρίου 2001

Στόχος της ενίσχυσης: - Δράσεις κατάρτισης με υπόσχεση πρόσληψης. Κατάρτιση γενικού χαρακτήρα.

- Μεταπτυχιακά μαθήματα και μαθήματα που διοργανώνονται από τις σχολές επαγγελματικής ειδίκευσης των πανεπιστημίων της Galicia· δραστηριότητες οι οποίες συνδέονται ρητά με τη σχέση μεταξύ πανεπιστημίων και επιχειρήσεων. Κατάρτιση γενικού χαρακτήρα.

- Δράσεις πειραματικού χαρακτήρα που συμπληρώνουν τις δράσεις οι οποίες προβλέπονται στο σχέδιο FIP. Κατάρτιση γενικού χαρακτήρα.

- Προγράμματα κατάρτισης που διοργανώνονται από συλλογικούς φορείς της Galicia, τομεακούς και ισομερείς οργανισμούς και άλλες οργανώσεις εργοδοτικές και συνδικαλιστικές αντιπροσωπευτικές του τομέα ή των επιχειρήσεων. Κατάρτιση γενικού χαρακτήρα.

- Προγράμματα επιχειρήσεων, τα οποία λαμβάνονται υπόψη σε ατομική βάση, και τα οποία προτείνουν δράσεις κατάρτισης που μπορούν να θεωρηθούν ότι έχουν στρατηγικό χαρακτήρα. Κατάρτιση γενικού χαρακτήρα

Τομέας της οικονομίας: Όλοι οι τομείς

Τίτλος και διεύθυνση της χορηγούσας αρχής: Director General de Formación y Colocación Edificio Administrativo San Caetano, s/n E - 15071 Santiago de Compostela (A Coruña) jose.jaime.lopez.cossio@xunta.es

Λοπές πληροφορίες: Διαχειριστής των ενισχύσεων Francisco Javier Ochoa Díaz E-mail: francisco.javier.ochoa.diaz@xunta.es